Da Viking Ishockeyklubb gikk konkurs i 1996 gikk restene inn i 1.-divisjonsklubben Stavanger og slo sammen navnene. Egentlig ble det bare en videreføring av Viking under nytt navn. De gikk opp i Eliteserien i 1998 og med støtte fra den finske oljemillionæren Hartti Kristola fikk de forsterkninger nok til å redde plassen. Investoren og klubben røk imidlertid uklar om videre satsing og på egne bein hadde de ikke andre muligheter enn å trekke laget fra den kommende sesongen. Kristola på sin side startet en egen klubb, Stavanger Oilers.